Ribe Stifts Adresseaviser, 1844-09-16
Ribe. Fredag Middag ankom hertil, som allerede mældt, Deres Majestæter Kongen og Dronningen, i hvis Følge befandt sig Hs. Durchlauchtighed Statholderen over Hertugdømmerne. Ved Seen Kirke, hvor en Æreport var opfort, havde en Mængde Bønder forsamlet sig for at hilse paa deres Majestæter, der efter Sognepræstens, Hr. Pontoppidans Anmodning besøgte Kirken, hvor han holdt en Bøn for Kongeparret, og Skolen, hvor en Sang blev afsungen. Fra Seem ledsagedes Deres Majestæter hertil, foruden af en stor Deel Bonder tilhest, af 12 af Ribes Borgere, ligeledes tilhest, hvilke sidste vare forsynede med den danske Kokarde. Udenfor Sønderport vare Borgerkorpsene opstillede, som, efter at Hr. Overauditor, Borgermester Høyer havde budt de høie Gjæster velkommen, udbragte et Hurra for dem. Ved Porten var paa Toldvæsenets og Havnevæsenets Foranstaltning opreist en smagfuld Æreport. Deres Majestæter stege af hos Hr. Stiftamtmand Kammerherre Grev Sponneck, hvor Byens samt de fleste af Omegnens Embedsmænd og nogle Medlemmer af Borgerrepræsentantskabet vare forsamlede til Kour. Herefter begave Deres Majestæter sig til Domkirken, hvor Hs. Høiærværdighed Biskop Tage Müller bød dem velkommen ved et Par Ord, der deels havde Hensyn til Kongens tidligere Nærværelse og varme Jnteresse for Kirkens Restauration, og deels til Dronningens Nærværelse for forste Gang, hvorefter Kirken toges i Øiesyn. Paa Grund af Hr. Arkitekt. Rebelongs Sygdom, der forbød ham selv at have den Glæde at vise Majestæterne, hvorledes han havde løst den ham givne vanskelige Opgave, at restaurere den af Tid, Ulykkestilfælde og Menneskehaand mishandlede Kirke, var Hr. Bygningsinspektør Friis tilstede, som i Forbindelse med Stiftamtmanden og Biskoppen gjorde Deres Majestæter opmærksomme paa de foretagne Forandringer, med hvilke de, ligesom med det udførte Arbeide i det Hele, yttrede sig fuldkommen tilfredse. Angaaende Korets Deforation, der meget interesserede Majestæterne, befalede Kongen, at en Plan, skulde udarbeides og derefter forelægges ham, tilligemed Overslag over Omkostningerne ved sammes Udførelse. Hs. Majestæt Dronningen behagede at give Løvte om at skienke et Alter=Klæde til Kirken. Fra Kirken besøgte Deres Majestæter Kathedralskolen, hvor Skolens Rektor, Prof. Dr. Thorup, i et versistceret Foredrag, henvendt til Kongen, yttrede nogen Bekymring for den Skjæbne, der muligen forestod Ribe Kathedralskole, hvis syvhundredaarige Jubelfest, der næste Aar indtræffer, just ikke nærmede sig under de gunstigste Auspicier, en Bekymring, som dog nu maatte vige for Skolens oprigtige Glæde over at see Hans Majestæt nærværende, for hvis, ligesom ogsaa for Fædrelandets, Velgaaende han i Skolens Navn udtalte de Ønsker, som Tidsomstændighederne nærmest fremkaldte: at det patriotiske Frisind, som udmærkede Stændernes sidste Forsamling, stedse maatte, som hidtil, være forenet med trofast Hengivenhed for Kongens Person, at det djærve, ærlige Sprog, som er vor Provindses Beboere naturligt, ikke maatte opvække Kongens Mishag, at Sprogstriden ei skulde formaae at rykke det gamle Led af Lave, som den fromme Dronning Thyra hang hist ved Sliens Bred for Danmarks Have; at Enighed, at Fred, ærligen sluttet efter aaben Feide, snart maatte knytte alle Statens Led til een fast Kjæde, at endelig det lærde Underviisningsvæsen, maatte see en blomstrende Fremtid imode. Dersom disse Ønsker opfyldtes, saaledes endte Foredraget) fro sin Svanesang vor Moder synger. Selv hun ei blev ung, men saae den Old, som det gamle Danmarks Liv forynger."